กกต.เตรียมออกระเบียบแบ่งเขตการเลือกตั้ง หลัง คสช.ออกคำสั่งคลายล็อค
กกต.เตรียมออกระเบียบแบ่งเขตการเลือกตั้ง หลัง คสช.ออกคำสั่งคลายล็อคดำเนินกิจกรรมทางการเมือง ขอทุกฝ่ายร่วมมือเดินหน้าสู่การเลือกตั้ง
 
พ.ต.อ. จรุงวิทย์ ภุมมา เลขาธิการคณะกรรมการการเลือกตั้ง กล่าวว่า ในระหว่างนี้ พรรคการเมืองจะสามารถดำเนินกิจกรรมต่างๆ เพื่อเตรียมพร้อมสู่การเลือกตั้ง เช่น การประชุมกรรมการบริหารพรรค การจัดหาสมาชิกพรรค  และในวันที่ 28 กันยายนนี้ก็ยังคงมีการประชุมพรรคการเมืองต่างๆ เพื่อชี้แจงการดำเนินงานต่างๆ ให้เกิดความเข้าใจร่วมกัน  ในขณะที่ทาง กกต.ก็จะออกระเบียบและทำการแบ่งเขตการเลือกตั้งทั้ง 350 เขต  ซึ่งเมื่อระเบียบแล้วเสร็จก็จะให้ กกต. จังหวัดดำเนินกระบวนการแบ่งเขตเลือกตั้ง โดยต้องผ่านขั้นตอนการรับฟังความเห็นจากพรรคการเมืองและประชาชนในพื้นที่ ก่อนรวบรวมความเห็นหรือข้อท้วงติงต่างๆ ให้กับ กกต.เป็นผู้ชี้ขาดเรื่องของการแบ่งเขตเลือกตั้ง   พร้อมฝากพรรคการเมืองได้ดำเนินกิจกรรมตามที่คำสั่งได้กำหนดไว้และร่วมกันเดินหน้าสู่การเลือกตั้งด้วยความเรียบร้อย

ขณะที่ในส่วนของประชาชนเลขาธิการคณะกรรมการการเลือกตั้ง กล่าวว่าขณะนี้สามารถเข้ามีส่วนร่วมในการเป็นสมาชิกพรรค เพื่อสร้างการมีส่วนร่วมทางการเมืองภายในพรรค เช่น การมีส่วนกับการสรรหาผู้สมัครเบื้องต้น